Edward Norton

She aghteyr as jantagh fillym Americaanagh eh Edward Harrison Norton (ruggit er 18 Luanistyn 1969). T'eh er ny gheddyn shiartanse d'aundyryn as enmyssaghtyn, goaill stiagh Aundyr Golden Globe as tree enmyssaghtyn son Aundyryn Academy.

Va Norton ruggit ayns Boston, Massachusetts, as troggit ayns Columbia, Maryland.IMDb V'eh tayrnit rish gientynyn theateragh ec ynnydyn ynnydagh tra v'eh ny phaitçhey. Erreish da irree magh ass Colleish Yale ayns 1991, ren eh obbraghey feie shiartanse dy veeghyn 'sy Çhapaan roish darree eh dys Caayr York Noa son coorse cloie y gheddyn. Hooar eh enney as moylley cremeydagh dy çhelleeragh son e hoshiaght ayns Primal Fear (1996), chossyn da Golden Globe son yn Aghteyr Co-hassooagh Share as enmyssaght son Aundyr Academy 'sy ronney cheddin. Chossyn y paart echey myr noa-Natseeagh aachrooit ayns American History X (1998) enmyssaght son Aundyr Academy son yn Aghteyr Share. Chammah's shen, chloie eh 'sy fillym Fight Club (1999), hooar lught eiyrtyssagh cultys.

Dirree Norton magh myr jantagh fillym ayns ny 2000yn. Chur eh yn colught gientyn Class 5 Films er bun ayns 2003, as she eshyn va'n stiureyder ny yn gienteyder er ny filmyn Keeping the Faith (2000), Down in the Valley (2005), as The Painted Veil (2006). Car y lhing shen, hie eh er oaie geddyn moylley cremeydagh son e phaartyn cloie ayns filmyn lheid as The Score (2001), 25th Hour (2002), The Illusionist (2006), Moonrise Kingdom (2012), as The Grand Budapest Hotel (2014). T'ad ny filmyn smoo rahoil echey na Red Dragon (2002), Kingdom of Heaven (2005), The Incredible Hulk (2008), as The Bourne Legacy (2012). Chossyn eh enmyssaght son Aundyr Academy son yn Aghteyr Co-hassooagh Share son e phaart 'sy doo-aittys Birdman (2014).

Imraaghyn
Symnaghyn

Rolley lioaryn




Kianglaghyn magh



Ronney:Ruggyryn 'sy vlein 1969
Ronney:Feallee vio
Ronney:Sheerloayreyderyn ass Maryland
Ronney:Gienteyderyn fillym ass Massachusetts
Ronney:Gienteyderyn fillym firryn Americaanagh
Ronney:Aghteyryn fillym firryn Americaanagh
Ronney:Aghteyryn ardan firryn Americaanagh
Ronney:Aghteyryn goo firryn Americaanagh
Ronney:Scaa-screeudeyryn firryn Americaanagh
Ronney:Screeudeyryn ass Massachusetts
Ronney:Screeudeyryn ass Maryland
Ronney:Stiureyderyn fillym firryn Americaanagh
Ronney:Stiureyderyn fillym ass Maryland
Ronney:Aghteyryn ass Massachusetts
Ronney:Aghteyryn ass Maryland
Ronney:Feallee ass Boston
Ronney:Feallee ass Columbia, Maryland
Ronney:Ymmyrtee irryn Americaanagh
Ronney:Spoyrteyryn ass Massachusetts
Ronney:Spoyrteyryn ass Maryland
Ronney:Ymmyrtee Yale Bulldogs
Ronney:Mooinjer Rouse